Document ID: /roh_data/filtered/fineweb-2-filterrobots_roh.jsonl.gz/43445

Suenter che la Germania ha avertì da viadis en Spagna e sin las Balearas han interpresas da turissem tudestgas per il mument annullà tut ils viadis en las regiuns pertutgadas. Tut ils viagiaturs che sa chattan gia en Spagna stoppian plinavant turnar aifer ils proxims 7 dis. TUI porscha a quels la pussaivladad da turnar pli baud a chasa. Cunquai che la Spagna tutga ussa tar in pajais da ristg ston viagiaturs che turnan sa laschar testar sin il coronavirus. Enfin ch'il resultat è avant maun, ston els star en quarantina.
Sco quai che l'interpresa da viadi TUI fa a savair vegnian stornads tut ils viadis fin ils 24 d'avust. Il purschider da viadis DER Touristik ha annullà tut ils viadis fin ils 21 d'avust. Ina excepziun vala per las inslas canaras.